**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015Թ. ԴԵԿՏԵՄ­ԲԵ­ՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱ­ՐԵԼՈՒ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱ­ՐԱ­ՐՈՒ­ԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒ­ԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇ­ՏՈՒԹՅԱՆ ՎԵՐԱԲԵՐՅԱԼ**

**Անհրաժեշտությունը:** ՀՀ գյուղատնտեսության ոլորտում քաղաքականությունն իրականացվում է մի շարք բյուջետային ծրագրերի միջոցով: Ոլորտի պետական կառավարման գործընթացում, կոնկրետ իրավիճակներով պայմանավորված, ծագում են որոշակի խնդիրներ, որոնց լուծումը պահանջում է որոշակի անհետաձգելի ֆինանսական ներդրումներ: Մասնավորապես այդ վերաբերում է կոոպերացիային աջակցությանը, տոնավաճառների և ցուցահնդեսների կազմակերպմանը, հեռանկարային ծրագրերի մշակմանը, արդիական տեխնոլոգիաների ներդրման փորձնական ծրագրերի իրականացմանը, բնակլիմայական աղետների հետևանքների մեղմմանը, բույսերի պաշտպանության և անասնաբուժական չնախատեսված անհետաձգելի միջոցառումների իրականացմանը և այլն: Վերը նշված առաջնահերթ միջոցառումների իրականացման համար անհրաժեշտություն է Հայաստանի խաղողագործության և գինեգործության հիմնադրամի ֆինանսական միջոցների համալրումը: Նշվածով էլ պայմանավորված է որոշման նախագծի ընդունումը:

Հայաստանի Հանրապետության կառավարության 2015 թվականի սեպտեմբերի 17-ի թիվ 1071-Ա որոշման 4-րդ կետի համաձայն յուրաքանչյուր բյուջետային տարվա վերջում, Հայաստանի Հանրապետության կառավարությանն առընթեր պետական գույքի կառավարման վարչության կողմից տրամադրված տեղեկատվության հիման վրա, տվյալ տարվա պետական բյուջեով նախատեսված Հայաստանի Հանրապետության կառավարության պահուստային ֆոնդից «Բանջարաբոստանային և տեխնիկական մշակաբույսերի գիտական կենտրոն» պետական ոչ առևտրային կազմակերպությանը տրամադրել դրամաշնորհ՝ վերը նշյալ որոշման համաձայն կնքված պայմանագրով «ՌՈԹՈ» ՍՊԸ-ի կողմից փաստացի վճարված գումարի 20 տոկոսի չափով:

**Ընթացիկ վիճակը և խնդիրները**: Հանրապետության գյուղատնտեսությունում քաղաքականությունն իրականացվում է մի շարք բյուջետային նպատակային ծրագրերով: Սակայն, կոնկրետ իրավիճակներով պայմանավորված, ի հայտ են գալիս ոլորտի կարգավորման հետ կապված բազմաթիվ խնդիրներ, որը պահանջում է անհետաձգելի ֆինանսական որոշակի միջոցների ներդրում, որը գործնականում հնարավոր չէ իրականացնել ՀՀ պետական բյուջեի միջոցներով, և անհրաժեշտություն է առաջանում այլ աղբյուրներից ներդրումների իրականացման:

**Տվյալ բնագավառում իրականացվող քաղաքականությունը:** Գյուղատնտե­սու­թյան ոլորտում պետական քաղաքականությունը ՀՀ պետական բյուջեի միջոցներով իրականացման հետ մեկտեղ, մի շարք անհետաձգելի խնդիրներ իրենց լուծումն են ստանում տարբեր աղբյուրների հաշվին, որտեղ կարևոր դեր ունի Հայաստանի խաղողագործության և գինեգործության հիմնադրամը: Վերջինիս առավել նպատակային և արդյունավետ գործունեությունը պահանջում է հիմնադրամի ֆինանսական միջոցների համալրում:

**Կարգավորման նպատակը և բնույթը:** Նախագծի նպատակը Հայաստանի խաղողագործության և գինեգործության հիմնադրամին նվիրաբերության պայմանագրի հիման վրա ֆինանսական միջոցների համալրման միջոցով հիմնադրամի կանոնադրական խնդիրների արդյունավետ իրականացման համար պայմանների ստեղծումն է:

**Նախագծի մշակման գործընթացում ներգրավված ինստիտուտները և անձիք:** Նախագիծը մշակվել է ՀՀ գյուղատնտեսության նախարարության աշխատակազմի կողմից:

**Ակնկալվող արդյունքը:** Հայաստանի խաղողագործության և գինեգործության հիմնադրամի միջոցների համալրումը հնարավորություն կստեղծի իրականացնել մի շարք անհետաձգելի միջոցառումներ և ծրագրեր՝ ուղղված ոլորտի կայունությանը և զարգացմանը:

**Այլ տեղեկություններ:** Այլ տեղեկություններ չկան:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015Թ. ԴԵԿՏԵՄ­ԲԵ­ՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱ­ՐԵԼՈՒ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱ­ՐԱ­ՐՈՒ­ԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒ­ԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2015թ. դեկտեմ­բե­րի 24-ի N 1555-ն որոշման մեջ փոփոխություններ և լրացումներ կատա­րելու ու Հայաստանի Հանրապետության գյուղատնտեսության նախա­րա­րու­թյանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառա­վար­ման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015Թ. ԴԵԿՏԵՄ­ԲԵ­ՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱ­ՐԵԼՈՒ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱ­ՐԱ­ՐՈՒ­ԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒ­ԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2015թ. դեկտեմ­բե­րի 24-ի N 1555-ն որոշման մեջ փոփոխություններ և լրացումներ կատա­րելու ու Հայաստանի Հանրապետության գյուղատնտեսության նախա­րա­րու­թյանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերի ընդունման անհրաժեշտությունը բացակայում է: Միջազգային պայմանագրերով ստանձնած պարտավորությունների հետ համապատասխանությունը՝ համապատասխանում է:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015Թ. ԴԵԿՏԵՄ­ԲԵ­ՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱ­ՐԵԼՈՒ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱ­ՐԱ­ՐՈՒ­ԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒ­ԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ ՏԵՂԵԿԱՆՔԸ ՈՉ ԿԻՐԱՌԵԼԻ ԼԻՆԵԼՈՒ ՎԵՐԱԲԵՐՅԱԼ**

 «Հայաստանի Հանրապետության կառավարության 2015թ. դեկտեմ­բե­րի 24-ի N 1555-ն որոշման մեջ փոփոխություններ և լրացումներ կատա­րելու ու Հայաստանի Հանրապետության գյուղատնտեսության նախա­րա­րու­թյանը գումար հատկացնելու մասին» Հայաստանի Հանրապետու­թյան կառավարության որոշման նախագծմանը և քննարկմանը հասարակության մասնակցության մասին տեղեկանքի լրացման անհրաժեշտությունը բացակայում է, քանի որ իրավական ակտի նախագծմանը և քննարկմանը հասարակության մասնակցություն չի եղել: